Cuneiform Tablet Kt 94/k 1247 (AKT 6b 338)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-um-a-šur qí-bi-ma um-ma lá-qé-ep-ma a-na-ku ú en-na-num a-na É ḫu-ur-ší-kà né-ru-ma UD.KA.BAR-kà ù ṭup-pì-kà nu-šé-ṣí-ma i-na É i-tur₄-DINGIR i-ba-ší-ú mì-ma li-ba-kà lá i-pá-ri-id ú ša-lim-{d}a-šùr ik-ri-ba-am pu-ta ú pu-i bu-ma-ni a-na a-lim{ki} ḫa-ra-ni ek-pá-at šu-ma KÙ.BABBAR a-na qá-tí-kà ma-qí-it KÙ.BABBAR a-na ṣé-er ša ki-ma ku-a-tí šé-bi₄-lá-ma li-ip-qí-du-ni-šu-ma ú lá-ag-mì-il₅-kà šu-ma KÙ.BABBAR i-na qá-tí-kà lá ma-qí-it a-ni-tám lá a-ni-tám tí-ir-ta-kà li-li-kam e a-ta-lá-ak-ma li-ba-kà e tù-lá-mì-nam i-ḫi-id-ma tí-ir-ta-kà li-li-kam